**Hannes Antti Ilari Björninen** (s. 19. lokakuuta 1995 Lahti) on suomalainen jääkiekkoilija, joka pelaa Ruotsin SHL-liigan Örebro HK:ssa. Hän on pelipaikaltaan keskushyökkääjä, mutta Björninen osaa pelata myös laidassa. Hänet on yleisesti tunnettu pelityyliltään monipuolisena kahden suunnan sentterinä, jonka erikoisosaamiseen kuuluvat aloitukset. Hän on voittanut olympiakultaa ja maailmanmestaruuden.

Ura
---

### Seuraura

Björninen on Pelicansin kasvatti. Hän toimi seuran C-nuorten kapteenina kaudella 2010–2011. Kaudella 2012–2013 Björninen nousi vain 16-vuotiaana Pelicansin A-nuorten kapteenistoon ja seuraavalla kaudella 2013–2014 hänet nimettiin 17-vuotiaana joukkueen kapteeniksi. Björninen voitti Pelicansin sisäisen piste- ja syöttöpörssin tehoilla 16+35=51, kuten myös kevään 2014 pudotuspeleissä tehoilla 4+7=11. Hän jakoi myös joukkueen sisäisen tehotilaston voiton Taavi Vartiaisen kanssa lukemalla +4.

Huhtikuussa 2014 Björninen solmi juniorisopimuksen Pelicansin SM-liigajoukkueen kanssa. Hän oli alkukauden 2014–2015 sivussa yläraajavamman vuoksi. Kuntouduttuaan Björninen teki liigadebyyttinsä 10. lokakuuta 2014 vieraissa Saimaan Palloa vastaan. Hänet merkittiin Pelicansin nelossentteriksi laidoilleen Janne Ritamäki ja Joonas Alanne. Björninen sai ottelussa jääaikaa 21.08 minuuttia. Hän keräsi myös yhden kahden minuutin jäähyn kiinnipitämisestä. Samassa kuussa Björninen teki 2+1-vuotisen jatkosopimuksen Pelicansin kanssa. Hän teki liigauransa avausmaalin 15. marraskuuta 2014 Espoo Bluesia vastaan. Jarkko Piiparinen valitsi Björnisen ottelun legendojen tähtien kolmostähdeksi. Kaikkiaan hänen tulokaskautensa toi 46 runkosarjaottelussa tehot 1+5=6. SM-liigakauden päätyttyä, maaliskuussa 2015 Pelicans lainasi Björninen loppukaudeksi Mestis-joukkue KooKoohon, jossa hän voitti kauden päätteeksi Mestis-hopeaa.

Kaudella 2015–2016 Björninen teki SM-liigan runkosarjassa 15 tehopistettä. Hän voitti Pelicansin sisäisen tehotilaston lukemalla +6. Kaudella 2016–2017 Björninen oli joukkueen ainoa, joka pelasi kauden kaikki 60 runkosarja- ja viisi playoff-ottelua. Marraskuussa 2016 hän teki Pelicansin kanssa kaksivuotisen jatkosopimuksen kevääseen 2019 saakka.

Björninen nimettiin kaudeksi 2017–2018 Pelicansin varakapteeniksi. Hän pelasi loukkaantumisten vuoksi runkosarjassa vain 39 ottelua. Kaudeksi 2018–2019 Björninen nimettiin joukkueen kapteeniksi. Hän jakoi tehoilla 14+20=34 Pelicansin maalipörssin toisen sijan kolmen muun pelaajan kanssa. Björninen teki liigauransa ensimmäisen playoff-maalin ensimmäisessä puolivälieräottelussa 21. maaliskuuta 2019 ylivoimalla Helsingin IFK:ta vastaan. Hänen osumansa jäi Pelicansin 6–0-voittoon päättyneen ottelun ratkaisumaaliksi. Björninen keräsi ottelussa myös yhden syöttöpisteen. Jarkko Hämäläinen valitsi hänet ottelun Alumnien tähtien kolmostähdeksi. HIFK kuitenkin voitti lopulta ottelusarjan ja eteni välieriin otteluvoitoin 4–2. Helmikuussa 2019 Björninen teki Pelicansin kanssa kaksivuotisen jatkosopimuksen.

Kaudella 2019–2020, tammikuussa 2020 vierasottelussa Tampereen Ilvestä vastaan Björninen joutui sivuun alaraajavamman vuoksi ja Pelicansin päävalmentaja Jesse Wellingin mukaan hänen kautensa pelättiin päättyneen tähän. Björninen kuitenkin palasi kaukaloihin runkosarjan viimeiseksi jääneeseen otteluun, jossa hän kantoi 39 ottelun määrästään joukkueensa parhaan pistemiehen Veikkauksen Kultaista kypärää johdettuaan Pelicansin sisäistä pistepörssiä Kärppiin siirtyneen Juhamatti Aaltosen jälkeen tehoilla 11+17=28. Björninen oli myös koko SM-liigan paras aloittaja 62,0%:n varmuudellaan. Hän jakoi myös runkosarjassa toiseksi viimeiselle sijalle sijoittuneen Pelicansin sisäisen tehotilaston voiton Sakke Hämäläisen kanssa lukemalla –1, tosin Hämäläinen pelasi vain 20 ottelua. Mestarien liigassa Björninen oli kahdella osumallaan Pelicansin paras maalintekijä kolmen muun pelaajan kanssa.

Björninen nousi kaudella 2020–2021 SM-liigan eliittiin ja hän voitti Pelicansin sisäisen piste- ja syöttöpörssin tehoilla 16+31=47. Björninen jakoi koko liigan pistepörssin kuudennen sijan Ilveksen Eemeli Suomen kanssa. Hän voitti myös joukkueen sisäisen tehotilaston lukemalla +13. Björninen oli jälleen myös koko SM-liigan paras aloittaja 62,6% onnistumisellaan. Pudotuspeleissä Björninen oli kolmella osumallaan Pelicansin paras maalintekijä Rudolf Červenýn kanssa. Hänen kaikki maalinsa syntyivät kypärätemppuna neljännessä puolivälieräottelussa 23. huhtikuuta 2021 Turun Palloseuraa vastaan. Björninen viimeisteli kolmannen osumansa vastustajan tyhjään maaliin ja Pelicans voitti ottelun lukemin 5–3. Janne Laukkanen valitsi hänet ottelun Alumnien tähtien ykköstähdeksi. TPS kuitenkin eteni lopulta välieriin ratkaistuaan sarjan seuraavassa ottelussa voitoin 3–2.

Kaudeksi 2021–2022 Björninen siirtyi kaksivuotisella sopimuksella KHL-seura Jokereihin. Helmikuussa 2022 seura purki hänen sopimuksensa joukkueen kauden päätyttyä ennenaikaisesti Venäjän ja Ukrainan sodan vuoksi. Björninen palasi loppukauden kattavalla sopimuksella Pelicansin SM-liigajoukkueeseen. Seura markkinoi keräystä ja tukipakettia, joka mahdollisti hänen paluunsa Pelicansiin. Björninen voitti koko SM-liigan aloitustilaston voitettuaan 205 aloituksestaan 66,3%.

Björninen siirtyi kaudeksi 2022–2023 kaksivuotisella sopimuksella Ruotsin SHL-liigan Brynäs IF:ään. Joukkuetta valmensi hänelle Suomen A-maajoukkueesta tuttu Mikko Manner. Björninen oli 11 osumallaan Brynäsin kolmanneksi paras maalintekijä. Joukkueen kausi päättyi kuitenkin putoamiseen HockeyAllsvenskaniin.

Kaudeksi 2023–2024 Björninen siirtyi jatkamaan SHL-uraansa kaksivuotisella sopimuksella Örebro HK:hon.

### Maajoukkueura

Björninen edusti Suomea Pekingin olympiakisoissa 2022. Finaaliottelussa Venäläisten olympiaurheilijoiden joukkuetta vastaan hän teki joukkueensa 2–1-voittomaaliin, joka ratkaisi Suomelle kaikkien aikojen ensimmäisen olympiakullan palloilulajeissa. Björninen sai ottelussa myös syöttöpisteen Ville Pokan tekemään 1–1-tasoitusmaaliin. Hän pelasi myös MM-kilpailuissa vuosina 2021, 2022 ja 2023, joista vuoden 2022 turnaus päättyi maailmanmestaruuteen ja vuoden 2021 turnaus hopeaan. Vuoden 2021 turnauksessa välieräottelussa Saksaa vastaan Björnisen maali jäi Suomen 2–1-voittoon päättyneen ottelun voittomaaliksi ja se ratkaisi joukkueelle finaalipaikan. Hänet valittiin Suomen ottelun parhaaksi pelaajaksi. Vuoden 2023 turnauksessa Björninen valittiin Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Yhteensä Björninen on pelannut 73 A-maaottelua tehopistein 8+14=22. Hän teki A-maajoukkuedebyyttinsä Sweden Hockey Gamesin 7. helmikuuta 2019 Jaroslavlissa pelatussa avausottelussa Venäjää vastaan. Björninen merkittiin Suomen nelossentteriksi laidoilleen Jere Sallinen ja Eetu Luostarinen. Ensimmäisen A-maajoukkuemaalinsa Björninen teki Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Vuoden 2023 Karjala-turnauksessa hän toimi Suomen kapteenina.

Björninen pelasi myös alle 20-vuotiaiden MM-kilpailuissa vuonna 2015. Yhteensä hän on pelannut 15 nuorten maaottelua.

Muuta
-----

Björninen asuu avoliitossa musiikkikasvatusta opiskelevan Selma Pöntisen kanssa. He kihlautuivat yli kuuden vuoden yhdessäolon jälkeen kesäkuussa 2022. Hanneksen isoveli Anton Björninen on pelannut jääkiekkoa puolustajana Mestis-tasolla.

Björninen on maininnut esikuvakseen Mikko Koivun.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Pelicans **(A)** | A-SM | 35 | 2 | 6 | 8 | 14 | – | – | – | – | – |
| 2013–2014 | Pelicans **(C)** | A-SM | 48 | 16 | 35 | 51 | 30 | 12 | 4 | 7 | 11 | 10 |
| 2014–2015 | Pelicans | A-SM | 1 | 1 | 1 | 2 | 2 | – | – | – | – | – | JMM | 5 | 0 | 0 | 0 | 2 |
|  | Pelicans | SM-liiga | 46 | 1 | 5 | 6 | 40 | – | – | – | – | – |
|  | KooKoo | Mestis | – | – | – | – | – | 17 | 4 | 4 | 8 | 12 |
| 2015–2016 | Pelicans | SM-liiga | 53 | 6 | 9 | 15 | 34 | 8 | 0 | 3 | 3 | 2 |
|  | Peliitat | Mestis | 2 | 2 | 0 | 2 | 0 | – | – | – | – | – |
| 2016–2017 | Pelicans | SM-liiga | 60 | 8 | 16 | 24 | 20 | 5 | 0 | 0 | 0 | 0 |
| 2017–2018 | Pelicans **(A)** | SM-liiga | 39 | 10 | 7 | 17 | 14 | 3 | 0 | 0 | 0 | 2 |
| 2018–2019 | Pelicans **(C)** | SM-liiga | 58 | 14 | 20 | 34 | 69 | 6 | 2 | 2 | 4 | 2 |
| 2019–2020 | Pelicans **(C)** | SM-liiga | 39 | 11 | 17 | 28 | 22 | – | – | – | – | – |
| 2020–2021 | Pelicans **(C)** | SM-liiga | 49 | 16 | 31 | 47 | 49 | 5 | 3 | 4 | 7 | 2 | MM | 9 | 2 | 0 | 2 | 2 |
| 2021–2022 | Jokerit | KHL | 43 | 10 | 11 | 21 | 16 | – | – | – | – | – | OK | 6 | 1 | 2 | 3 | 2 |
|  | Pelicans | SM-liiga | 10 | 3 | 3 | 6 | 0 | 3 | 1 | 0 | 1 | 0 | MM | 10 | 1 | 2 | 3 | 0 |
| 2022–2023 | Brynäs IF | SHL | 52 | 11 | 14 | 25 | 22 | – | – | – | – | – | MM | 8 | 1 | 4 | 5 | 2 |
| 8 kautta | yhteensä | SM-liiga | 354 | 69 | 108 | 177 | 248 | 30 | 6 | 9 | 15 | 8 |
| 1 kausi | yhteensä | SHL | 52 | 11 | 14 | 25 | 22 | – | – | – | – | – |
| 1 kausi | yhteensä | KHL | 43 | 10 | 11 | 21 | 16 | – | – | – | – | – |
| 2 kautta | yhteensä | Mestis | 2 | 2 | 0 | 2 | 0 | 17 | 4 | 4 | 8 | 12 |

Lähteet
-------

* Hannes Björninen The Internet Hockey Databasessa (englanniksi)
* Hannes Björninen Eurohockey-sivustolla (englanniksi)
* Hannes Björninen *Elite Prospects*. Everysport Media Group AB.  (englanniksi)

### Viitteet

1. ↑  Miettinen, Miska: Nyt puhuvat fanit: Pitäisikö Pelicansin tyhjennysmyynneille osoittaa mieltä, onko toiminta liian pelaajakeskeistä? "Aina haluaa käydä, vaikka menisi kuinka p\*skasti" *suomikiekko.com*.  19.2.2020. LAHTI:  Nordic Sport Media. Viitattu 19.2.2020.
2. ↑  Ampuja, Eetu: Kaikkien aikojen univelat! Pensselisetä-Björninen paljasti Leijonien kultajuhlallisuuksista – Mörkö täräytti suoraan: "Nyt juhlitaan!" *seiska.fi*.  21.2.2022. Aller Media Oy. Viitattu 4.3.2022.
3. ↑  Urheilukoulun saapumiserään III/15 hyväksytyt urheilijat *puolustusvoimat.fi*.  12.3.2015. Puolustusvoimat.  Arkistoitu 3.2.2016. Viitattu 7.1.2016.
4. 1 2 3 4 5 6 7 8 9 10  Hannes Björninen *Elite Prospects*. Everysport Media Group AB.  (englanniksi)
5. 1 2  Parviainen, Vesa: Leijonasentterin tykkikausi herätti NHL-spekuloinnit – esikuvana Mikko Koivu: "Ehdottomasti hyvä esimerkki kaikille" *iltalehti.fi*.  26.5.2021. Alma Media Suomi Oy. Viitattu 7.6.2021.
6. ↑  Elite Prospects - Pelicans U20 *eliteprospects.com*. Everysport Media Group AB. Viitattu 16.4.2019. (englanniksi)
7. ↑  Pelicans hankki lisävahvistuksia Mestiksestä *Jatkoaika.com*.  10.4.2014. Jatkoaika r.y. Viitattu 16.10.2014.
8. ↑  Pelicansin nuoret lupaukset alkukauden sivussa *Jatkoaika.com*.  1.9.2014. Jatkoaika r.y. Viitattu 16.10.2014.
9. ↑  Kokoonpanot *liiga.fi*.  10.10.2014. Jääkiekon SM-liiga Oy. Viitattu 21.4.2020.
10. ↑  Ottelutilastot *liiga.fi*.  10.10.2014. Jääkiekon SM-liiga Oy. Viitattu 16.10.2014.
11. ↑  Pelicans-nuorille pitkät jatkosopimukset *Jatkoaika.com*.  17.10.2014. Jatkoaika r.y. Viitattu 19.10.2014.
12. ↑  Ottelutilastot *liiga.fi*.  15.11.2014. Jääkiekon SM-liiga Oy. Viitattu 16.11.2014.
13. ↑  Björninen loppukevääksi Kouvolaan *Jatkoaika.com*.  13.3.2015. Jatkoaika r.y. Viitattu 23.4.2015.
14. ↑  Elite Prospects - Pelicans *eliteprospects.com*. Everysport Media Group AB. Viitattu 16.4.2019. (englanniksi)
15. ↑  Elite Prospects - Pelicans *eliteprospects.com*. Everysport Media Group AB. Viitattu 16.4.2019. (englanniksi)
16. ↑  Björninen jatkaa Pelicansissa kaksi kautta − "Tämä on paras paikka pelata ja kehittyä" *Jatkoaika.com*.  16.11.2016. Jatkoaika r.y. Viitattu 16.11.2016.
17. ↑  Lassenista Pelicansin kapteeni *Jatkoaika.com*.  21.8.2017. Jatkoaika r.y. Viitattu 21.8.2017.
18. ↑  Hurmerinta, Eero: Björninen Pelicansin kapteeniksi - "Edustaa lahtelaista pelityyliä ja taistelua" *Jatkoaika.com*.  21.8.2017. Jatkoaika r.y. Viitattu 27.8.2018.
19. ↑  Elite Prospects - Pelicans *eliteprospects.com*. Everysport Media Group AB. Viitattu 16.4.2019. (englanniksi)
20. ↑  Otteluseuranta *liiga.fi*.  21.3.2019. Jääkiekon SM-liiga Oy. Viitattu 16.4.2019.
21. ↑  Pelicansille tärkeitä jatkosopimuksia *pelicans.fi*.  5.2.2019. Lahden Pelicans Oy. Viitattu 5.2.2019.
22. ↑  Sirkkiä-Jarva, Sari; Hirvonen, Hinni: Pelicansin synkkä ilta: kärsi murskatappion ja menetti ykkössentterinsä loppukaudeksi – Jukurit vei jumbofinaalin ja pudotti Sportin SM-Liigan hännille *yle.fi*.  18.1.2020. Yleisradio Oy. Viitattu 13.2.2020.
23. ↑  Luhtakallio, Toni: Pelaaja-arviot 2019−20: 52 yrittäjää, viisi kiitettävää suoritusta − Pelicansin kausi oli yhtä turbulenssia *Jatkoaika.com*.  19.3.2020. Jatkoaika r.y. Viitattu 20.4.2020.
24. ↑  Elite Prospects - Pelicans *eliteprospects.com*. Everysport Media Group AB. Viitattu 20.4.2020. (englanniksi)
25. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 22.5.2021. (englanniksi)
26. ↑  Pelaajatilastot *liiga.fi*. Jääkiekon SM-liiga Oy. Viitattu 22.5.2021.
27. ↑  Elite Prospects - Pelicans *eliteprospects.com*. Everysport Media Group AB. Viitattu 22.5.2021. (englanniksi)
28. ↑  Ilola, Lauri: Pelicansin Hannes Björninen käänsi ottelun Lahdessa – kapteenin huima iltapuhde toi mieleen takavuosien videomainokset! *is.fi*.  23.4.2021. Lahti:  Sanoma Media Finland Oy. Viitattu 22.5.2021.
29. ↑  Pelicans - TPS, 23.4.2021 *liiga.fi*.  23.4.2021. Jääkiekon SM-liiga Oy. Viitattu 22.5.2021.
30. ↑  Jokerit löi pöytään viisi nimekästä pelaajaa – mukana kaksi maailmanmestaria *yle.fi*.  5.5.2021. Yleisradio Oy. Viitattu 22.5.2021.
31. ↑  Huikuri, Samuel: Kansalaiskeräys toi tuloksen – Björninen palaa Pelicansiin! *jatkoaika.com*.  28.2.2022. Jatkoaika r.y. Viitattu 4.3.2022.
32. ↑  Määttä, Arto: Hannes Björninen siirtyy SHL:ssä pelaavan Brynäsin riveihin *jatkoaika.com*.  28.4.2022. Jatkoaika r.y. Viitattu 4.5.2022.
33. ↑  Elite Prospects - Brynäs IF *eliteprospects.com*. Everysport Media Group AB. Viitattu 20.11.2023. (englanniksi)
34. ↑  Nyman, Juhana: MM-paikkaa jahtaavan Hannes Björnisen uusi seura varmistui *MTVuutiset.fi*.  28.4.2023. Telia Company AB. Viitattu 20.11.2023.
35. ↑  Game Summary *iihf.com*.  20.2.2022. IIHF. Viitattu 4.3.2022. (englanniksi)
36. ↑  GAME SUMMARY (pdf) *stats.iihf.com*.  5.6.2021. IIHF. Viitattu 7.6.2021. (englanniksi)
37. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 7.6.2021. (englanniksi)
38. ↑  BEST PLAYER OF THE GAME SELECTED BY THE TEAM (pdf) *iihf.com*.  28.5.2023. IIHF. Viitattu 20.11.2023. (englanniksi)
39. ↑  Tilanne 11.2.2024
40. ↑  RUS - FIN (Line Up) *stats.swehockey.se*.  7.2.2019. Svenska Ishockeyförbundet. Viitattu 16.12.2019. (englanniksi)
41. ↑  CZE - FIN (4-3) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)
42. ↑  A-maajoukkueen Karjala-turnauksen kapteenistossa viisi nimeä – Björninen kipparoi Leijonat kaukaloon torstain Sveitsi-ottelussa Tekijä = *leijonat.fi*.  8.11.2023. Suomen Jääkiekkoliitto ry – Finlands Ishockeyförbund rf. Viitattu 20.11.2023.
43. ↑  Saatsi, Samu: Avopuoliso kertoo Leijonien hyökkääjän poikkeuksellisesta luonteesta – "On uskomatonta, miten optimistinen ihminen hän on" *yle.fi*.  22.5.2021. Yleisradio Oy. Viitattu 7.6.2021.
44. ↑  Mallat, Sara: Jääkiekkoilija Hannes Björninen: kihlat – herkkä yhteiskuva julki *iltalehti.fi*. Alma Media Suomi Oy. Viitattu 7.7.2022.
45. ↑  Anton Björninen *Elite Prospects*. Everysport Media Group AB.  (englanniksi)


|  |  |  |
| --- | --- | --- |
| Edeltäjä:**Stefan Lassen** | **Pelicansin kapteeni SM-liigassa**2018–2021 | Seuraaja:**Joonas Jalvanti** |

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen